
Romänia este patria noastrá si a tuturor romänilor. 
E Romänia celor de demult si-a celor de mai apoi 
E patria celor dispäruti si a celor ce va sá vie. 


Barbu Stefanescu Delavrancea 


Scriitorul ARON COTRUS (1891- 
1961) 


Aron Cotrus s-a náscut la 2 ianuarie 1891 in localitatea Násag 
din judeţul Sibiu, in familia preotului Aron Cotrus (1864-1933) şi a 
sotiei sale Ana, náscutá Isáilá (1866-1918), ambii náscuti pe 
meleagurile Albei. 


ere Aron Cotrus a fost al doilea fiu dintre cei noua frati $i surori: Ion, 
i Aron, Vasile, Remus, Romulus, Veturia, Letitia , Silvia şi Otilia. 


Scoala primará, prima parte, a efectuat-o in satul natal Hasag, iar 
in continuare a terminat-o in satul Lupu, comuna Cergaul Mare 
judeţul Alba, locul de naştere al mamei sale, unde tatăl său a preluat parohia ortodoxă 
din localitate. 


În continuare studiile au fost urmate la Liceul „Sfântul Vasile” de la Blaj, de unde a 
fost nevoit să plece la Braşov şi să continue cursurile liceale la Liceul „Andrei Şaguna”. 


In perioada respectivă, Transilvania, se afla sub stăpânirea Imperiului Austro-ungar, 
iar maghiarii şi-au continuat acţiunile de oprimare asupra românilor din Transilvania 
mai ales după dualismul din 1867. 


Apogeul asupririi românilor fiind în „floare” a culminat cu deznationalizarea şi 
maghiarizarea noastră prin Biserică şi Şcoală. 


Edificator în acest sens au fost Legile Appony (Legile şcolare) care au fost aprobate 
de Parlamentul maghiar în anul 1907 şi care prevedeau desființarea şcolilor 
confesionale româneşti, în care se încadrau mai ales şcolile Blajului. 


De importanță deosebită a fost reacția şi acţiunea românilor greco-catolici din 
Transilvania, care la data de 29 Mai 1912, a organizat la Alba Iulia, o adunare de protest 


si un congres national la care au participat cca. 20.000 de reprezentanti greco-catolici ai 
localitatilor din Transilvania, care au protestat impotriva infiintarii Episcopiei Greco- 
catolice maghiare la Hajdu-Dúrog precum si a reorganizárilor prevázute, afectand mai 
ales Arhidieceza Metropolitana Greco-catolica Romana Alba Iulia $i Fagaras. 


Aron Cotrus si-a petrecut copilária in casa párinteascá de buni romani si crestini, 
unde a primit o educatie aleasá, pe care a pástrat-o, toata viata. 


Aceasta educatie s-a caracterizat mai ales prin virtutile demnitatii, bunátáti si a 
corectitudinii. Fiind dintr-o familie de buni romani, in timp, a simtit consecintele 
asupririi Imperiului Austro-ungar cand, Libertatea, Independenta si Unitatea Noastra 


Naţională, erau doar vise şi speranţe pentru românii din Transilvania. 


Aron Cotruş a luptat de tânăr, până în ultimele clipe, pentru neamul românesc şi o 
Românie Mare. 


În aceste condiţii elevul Aron Cotruş, de la Liceul „Sfântul Vasile” din Blaj, a 
realizat cu mult suflet şi curaj poezia ,,Tisa” publicată in Revista „Ramuri” de la 
Craiova, dar în urma publicării acesteia, a fost obligat să-şi părăsească familia şi şcolile 


Blajului şi să se transfere la Liceul „Andrei Şaguna” din Braşov. 


La părăsirea Blajului, Aron Cotruş, a fost sărbătorit de către şcolărimea oraşului, 
fiind apreciat „un mic martir al cauzei româneşti”. 


Relatăm în continuare poezia Tisa, a căror versuri au fost considerate prea 
îndrăzneţe sub stăpânirea respectivă: 


Tisa 


Ursită în lume ai fost, Tisă, să fereci în strune de valuri 
Jelirea nădejdilor frânte, străbătându-te-n maluri 
Accentele grele de zbucium din iarna durerilor noastre 


Le mesteci în lacrimi de jale-n povestea de valuri albastre. 


Tu-nchizi în cetatea durerii a noastre amaruri rebele, 
Povara robiei tirană, cătuşile crunte şi grele, 


Furtuna de gând ce străbate şi zguduie cumpăna minţii, 


Ce-mbolduri ne da spre viata şi stavilă pune credintii. 


Şi codrii şi Crişuri şi Murăş plâng zbuciumul nostru de jale, 
Iar Oltul, haiducul sălbatec, stânci grele de munte prăvale, 
Pe Iancu-l plâng munţii fratanii şi vulturii zbor către ceruri, 


Din lupta nădejdilor multe, din leagănul multor misteriuri. 


Ne poartă pe drumul durerii, pe-un val spumegând întristarea 
Şi-n piepturi de zimbri îşi fierbe otrava ei rea răzbunarea, 
Din clocot o lume de patimi îşi urlă amarul robiei 


Şi-o volbură cruntă de doruri se-nchide-ntre zidul urgiei. 


La ropotul jalnic de ape, în inimi se zbate durerea 
Şi lacrimi ne udă pământul, ne-ncunjură mută tăcerea, 
Ne laşi, tu, iubită, în lanţuri, ne laşi să plângem! 


Să fierbem în ură durerea şi jalea în plâns să ne-o stingem! 


Aproape-i doar vremea dorită, când, Tisă, vei fi tu a noastră, 
Când fulgere-aprinse de tunuri închide-vor zarea albastră, 
Când cornul de luptă suna-va, când morţii vor umple pământul, 


Când ruga din urmă a noastră prin ceriuri purta-va cuvântul. 


Sub tunete grele şi fulger, revolta-ti a apelor oaste, 
Căci urlă-n adâncuri pământul şi-n gemete codrii pe coaste, 


Războinic voinicii pe vale s-alerge cu armele-n mână 


Şi-n urmă tăria dreptăţii, pe toate să fie stăpână. 


La Braşov Aron Cotruş l-a întâlnit pe Lucian Blaga de care s-a legat o prietenie de 
excepţie, care a continuat şi la vârsta maturității, efectuând împreună şi cu colegii, 
excursii în ţară şi străinătate. 


În perioada anilor 1911-1913, a urmat cursurile Facultăţii de Litere de la Viena, 
fiind nevoit, din cauza lipsurilor materiale, să întrerupă studiile, lucrând la redacţia 
ziarului „Romänul” din Arad. 


Odată cu intrarea României în primul război mondial, care era de partea Antantei, 
Aron Cotruş care se afla pe meleagurile Albei sub stăpânirea austro-ungară, a fost 
încorporat la Regimentul 50 Crăiesc de la Alba Iulia care se afla în cadrul Puterilor 
Centrale. 


În acelaşi an a ajuns cu regimentul, pe frontul italian. Întrucât Aron Cotruş nu a vrut 
să lupte împotriva Antantei în cadrul căreia era şi România, a ajuns în lagărul de 
prizonieri de la Resena. 


La data de 19 iunie 1918, ofiţerii români, aflaţi în Italia au construit la Cittaducala, 
Comitetul de acţiune a românilor din Transilvania, Banat şi Bucovina, în vederea 
organizării de unităţi militare, care să lupte în continuare împotriva monarhiei austro- 
ungare. Aron Cotruş fiind considerat un bun patriot român, a fost ales cu multă 
insufletire în cadrul acestui comitet. 


După eliberarea sa din lagăr, a fost încadrat la Legația Română de la Roma. În 
perioada anilor 1918-1920 a coordonat Serviciul de propaganda al Legatiei Române de 
la Roma, după care a revenit la Arad şi a continuat colaborarea cu ziarul „Românul”. De 
asemenea, la Arad a deţinut şi funcția de inspector al Teatrului de la Arad, unde 
împreună cu patriotii romani arădeni, Vasile Goldis, Gheorghe Ciuhandu, Teodor Botiş, 
Al. I. Stamatiad, Volbură Poiană, Romul Ladea etc. au desfăşurat o activitate cultural- 
patriotică pentru românii bănăţeni şi ardeleni. 


Din anul 1927 Aron Cotruş a fost numit directorul revistei „Banatul” din Timişoara. 


La Arad Aron Cotruş a coordonat Biblioteca „Semănătorul” şi a condus Librăria 
Diecezană, iar din anul 1928 a devenit preşedintele Sindicatului de Presă din Banat şi 
Ardeal. 


Începând cu data de 1 ianuarie 1929, a fost încadrat la Ministerul Afacerilor Străine, 
iar în continuare a fost numit ataşat de presă la Milano, iar din anul 1931 până la 15 
decembrie 1936 a fost secretar de presă la Legația României de la Varşovia. 


În anul 1937 Aron Cotruş a revenit în ţară, unde a apărut cu volumele Minerii şi 
Tara,. lar în preajma celui de al doilea război mondial la 1 mai 1939 a fost numit şeful 


serviciului de presă de la Legatiunile din Spania şi Portugalia. 


După actul încheiat la 23 august 1944, de schimbare al aliaţilor României, Aron 


Cotrus a fost rechemat in tara, însă a rămas in exil in Spania, unde a depus o activitate 
deosebită în interesul neamului românesc, fiind ales preşedintele Comunităţii 
Românilor şi directorul ziarului „Carpatii” de la Madrid. 


Poetul Aron Cotruş, fiind considerat o personalitate a exilului românesc, în anul 
1956 Liga Societății Româno-Americane l-a solicitat în USA, stabilindu-se în 
localitatea Long-Beach din California, unde a trăit până la sfârşitul vieţii, fiind apreciat 
ca un poet talentat şi un mare luptător anticomunist. 


Aron Cotruş a decedat la 1 noiembrie 1961 la Long Beach în California, iar 
osemintele au fost depuse la Cimitirul Sfintei Cruci din Cleveland. 


În această localitate, inițial, s-au stabilit majoritatea românilor din Ardeal, care au 
emigrat in America înainte de 1 Decembrie 1918. 


În anul 1904, românii stabiliţi la Cleveland au construit prima biserică ortodoxă a 
românilor din USA cu hramul „Sfânta Maria”. 


Un rol important în organizarea şi consolidarea românilor ardeleni stabiliți în 
America la avut părintele Moise Balea, de pe meleagurile Albei, care în anul 1905, a 
fost trimis de către Mitropolia Ortodoxă a Ardealului, de la Sibiu, în misiune de 
informare şi asistenţă, pentru românii stabiliţi în America. Cu sprijinul său, s-au înălțat 
primele biserici ortodoxe în America. 


Moise Balea a fost printre primii ziarişti români care în anul 1906 a înfiinţat ziarul 
„America” iar în anul 1930 ziarul „Tribuna” cu orientare anticomunistă. 


A decedat în anul 1942 şi a fost înmormântat în cimitirul de la Vatra Românească, 
Jackson Michigan, unde este sediul Episcopiei Ortodoxe Române din America. 


La 1 septembrie 1937, românii au cumpărat proprietatea care se numeşte “Vatra 


Românească” din Grass Lake - Jackson/Detroit, Michigan. 


După înfiinţarea Episcopiei Ortodoxe române din America (USA şi Canada) în anul 
1929, primul episcop român a fost Policarp Moruşca, de asemenea de pe meleagurile 
Albei, care a fost instalat la 4-5 iulie 1934, în prezenţa primarului din Detroit şi a 
oficialităților respective în Catedrala „Sf. Gheorghe”. 


In anul 1939 episcopul Policarp a revenit în ţară, însă nu i s-a mai permis să se 
întoarcă în America, fiind perioada celui de la doilea război mondial. 


A decedat la 26 octombrie 1958 şi a fost înmormântat la Alba Iulia la Mănăstirea 
„Sfântul loan Botezătorul” (de la Schit). 


Din cele cunoscute şi transmise în timp, rezultă fără echivoc, faptul că printre primii 
români plecaţi de sub stăpânirea austro-ungară, au fost mulţi de pe meleagurile Albei, 
printre care s-au aflat şi rudele apropiate ale poetului Aron Cotruş, care justifica ultima 
dorinţă a sa, să fie înmormântat lângă ei, la Cleveland. 


Trimiterea albaiulienilor — preotul Moise Bolea şi a primului episcop Policarp 


Morusca in America, cu misiuni deosebit de importante, justificá cele de mai sus. 


La rugămintea noastră, albaiulianul ing. Dan Voic, împreună cu alti români stabiliți 
in USA s-au deplasat la Cleveland şi a identificat mormântul „uitat” al poetului şi 
marelui patriot român Aron Cotruş din Cleveland. 


Alături de mormântul său, se odihneşte un alt român ardelean — Hruşka (după unele 
afirmaţii). 


În semn de recunoştinţă faţă de poetul Aron Cotruş, reprezentanţii instituţiilor de 
stat locale (Cergăul Mare, Lupu, Blaj) şi cele judeţene (Consiliul Judeţean Alba, 
Direcţia Judeţeană de Cultură, Biblioteca „Lucian Blaga”) împreună cu Uniunea 
Scriitorilor Alba şi Hunedoara, Despärtämäntul „Timotei Cipariu” Blaj, au realizat o 
serie de acţiuni importante. 


După evenimentele din decembrie 1989 scriitorul Ion Mărgineanu, întors de la Cluj- 
Napoca a fost reales în lipsă, Preşedintele Frontului Salvării Naţionale şi Preşedinte al 
Inspectoratului pentru cultură. A înfruntat la început umbre şi false lumini reuşind să 
țină împreună cu anumiţi colegi un tonus cultural adecvat, reamintind instituţiilor de 
cultură din judeţul Alba, că libertatea de a promova cultura şi civilizaţia românească 
este prioritară. 


Trei manifestări culturale importante de interes national s-au stabilit a se desfăşura 
pe meleagurile Albei: 


- Festivalul Internaţional „Lucian Blaga”; 
- Colocvii de literatură „Centenar Aron Cotruş” 
- Zilele Agârbiceanu. 


Centenarul Aron Cotruş s-a pliat exact pe libertatea de a fi români, de a ne reaminti 
de cei care şi-au lăsat amprentele pe valori ale umanităţii. 


Aşa a început bătălia pentru a impune Colocviile de literatură „Aron Cotruş” care s- 
au desfăşurat la Casa de Cultură din Blaj, unde a avut loc pentru întâia oară, întoarcerea 
la valori ale spiritului românesc în universal sub conducerea curajosului director Barna. 
Blajul răsuna de începutul strălucirii unei recuperări de sub „greaua destärärii”. 


Prin bunăvoința ing. Dan Voic, avem posibilitatea de a prezenta imaginea 
mormântului poetului Aron Cotruş de la cimitirul „Crucea Sfântă” din Cleveland, pe 
care îl aducem, pe această cale, mai aproape de sufletul nostru, pe meleaguri ale Albei. 


Aron Cotruş care şi-a iubit glia strămoşească, a dorit mult să revină în România 
unde să-şi închidă ochii pentru totdeauna. 


Intr-o scrisoare datată la Canada, California, 12 sept. 1958, Aron Cotruş 
preciza: „m-am hotărât să rămân aici, până ce má voi putea întoarce in România, unde 
aş dori să-mi închid ochii pentru totdeauna”. 


Această dorinţă fierbinte a poetului şi patriotului român Aron Cotrus ar trebui sá 
stea în atenţia reprezentanţilor instituţiilor de stat din cadrul judeţului Alba, în vederea 
realizării acesteia chiar după peste 50 ani, pentru a se afla în continuare lângă părinţii, 
surorile şi fraţi săi. 

În 14 ianuarie 2004 lângă şcoala din Lupu s-a dezvelit bustul lui Aron Cotruş, opera 
sculptorului Ioan Puia, într-un cadru festiv la care a participat: preşedintele Consiliului 
Judetean Alba, ing. Ion Dumitrel; senator ing. Clement Negrut; primarul municipiului 
Blaj; prof. loan Buzasi; prof. Silvia Pop; prof. I. Ratiu; prof. Colda Felicia; prof. 
Floroian Daniela; învăţătoarea din Lupu; Bozesan.... 

In anul 2014 in parcul Mihai Eminescu pe Aleea Scriitorilor din Alba Iulia prin 
intelegerea presedintelui Consiliului Judetean Alba, Ion Dumitrel, impreuná cu 
scriitorul Ion Mărgineanu într-un cadru festiv s-a dezvelit bustul lui Aron Cotrus. 

Suntem la un triumf al pretuirii valorilor. Suntem în anul 2015 la Lupu, Cergăul 
Mare, Blaj, Alba Iulia, la biblioteci, Aron Cotruş este o frecvenţă cotidiană. Nimeni n-a 


crezut că Aron Cotruş va poposi la Alba Tulia. Da! A poposit pentru vesnicie. Ce 
urmează? Lupta de a-şi aduna osemintele acasă în sânul familiei pe meleagurile Albei. 


Opera lui Aron Cotruş 

„Poezii”, Orăştie, 1911 

„Sărbătoarea morţii”, editura „Concordia”, Arad, 1915 
„Neguri albe”, Alba Iulia, 1920 

„România”, Braşov, 1920 

„Versuri”, Biblioteca Semănătorul, Arad, 1925 

„În robia lor”, Arad, 1926 

„Mâine”, editura „Scrisul Românesc”, Craiova, 1928 
„Hoinap (mâine)”, în limba maghiară, Arad, 1929 
„Strigăt pentru depărtări”, Editura „Ienci”, Timişoara, 1927 
„Printre oameni în mers”, 1933, Sosnowiec — Polonia 


„Horia”, ediţia I, Vartovia, Polonia, 1938; Ediţia a Il-a, Brad, 1936; Versek, in limba 
maghiară, Cluj, 1935 


„Culegere de versuri”, Traducere în polonă de Wladimir Lewic Lwow, 1936 


„Jara”, Editura „Rânduiala”, Bucuresti, 1937 


„Minerii”, Tipografia „Universul”, Bucuresti, 1937 


„Peste präpästii de potrivnicie”, Editura „Tiporul Universitar”, Bucuresti, 1938; Ediţia a II- 
a in spaniolä de Gaetano Aparilio, Madrid, 1941 


„Rapsodie Valahá”, Madrid, 1940 

„Rapsodie Daca”, Editura ,,Fundatiile Regale”, Bucuresti, 1942 
„Poema de Montserat” (in revista „Escoriae”) Spania, 1949 

, Poemas”, Edicion „Cultura-hispanica”, Madrid, 1951 
„Drumuri prin furtună”, Madrid, 1951 

„Canto a Ramon Liull”, Mallorca, Spania, 1952 

„Rapsodia Iberică”, Editura „Carpati”, Madrid, 1954 

„Între Volga si Mississippi”, Editura „Carpati”, Madrid, 1956 


„Aron Cotruş — opere complete”, Editura „Dacia”, Madrid, 1978 (ediţie îngrijită de Nicolae 
Roşca) 


Ec. loan STRĂJAN 


Bibliografie: 
„Cotruş - viaţa şi opera”, de Alexandru Ruja 


„Policarp Morusca — scrisori din captivitate”, de preot Remus Grama 


de ARON COTRUS 


Dai si dai din neam in neam... tc "Dai si dai din neam in neam... " 


Dai şi dai din neam în neam, - 


şi tot tu să zici: multam?!... 


Dat-ai, dat pita la hoți 


şi-acum sar pe tine toţi... 


Rob la coasă, rob pe-ogor, 


Mânci mălai din mila lor... 


Şi de cum ţi-l dau, şi cât, 


ti s-opreşte parca-n gât... 


Pusu-ti-au muscalii bir, 


pe loboda si pe stir, 


pe podmoale si copaci 


si pe paşii cari îi faci... 


Pan‘ce sama iti vei da, 


ti-or fura şi Dunărea... 


De-unde, Doamne, atati haihui? 


E oar‘ coada veacului?... 


De-unde-atátia hoţi şi hoţi, 


tabarati pe tara tot1?... 


Vin si vin, lihniti si goi, 


şi smulg tundra de pe noi... 


Vai si-amar, rumán sărac, - 


grâu-l duc, pita-i de leac... 


lau din plin şi din putin, 


şi tot ei spun că te tin... 


Iau şi duc cât pot, cât vor, 


şi tot tu rămâi dator... 


Bate-i, Doamne, crunt şi du-i 


spre fundul pământului! 


Să mai vie înapoi, 


când chema-i-om noi de noil... 


Horia 


de jos 


te-ai ridicat, pietros, viforos, 

pentru moti, 

pentru cei săraci şi goi, pentru toți... 
si-al despicat în două istoria, 

țăran de cremene, 

cum n-a fost altul să-ţi semene, 


Horia! 


te-ai desprins aspru din gloată, 
cu-obraji supti, 

cu ochi crunti, 

sa lupti, 

sa-nfrunti 

din salbatecii-ti munti: 


ostile craiului, temniţă, roată... 


vrut-ai să spinteci pe munţi, pe văi, 
largi, netede, slobode căi, 

pentru ai tăi, 

cei mâncaţi de străini, despuiati 

de biruri, de zbiri, 

de rele-oranduiri... 

şi uitaţi 


de regi si-mpärati... 


pan’la Balgrad pe roata, 
uimind călăi, nemesi, gloatá, 
ţi-a bătut neschimbat, sub tundra săracă, 


aceeaşi mare, neînfricată inimă romano-dacă.. 


duhul tău trăieşte încă treaz în munţi 
şi va trăi dârz cât vor domni peste moti 
zbiri crunti 


şi mişelnici despoti... 


uriaş domn, 

pe-al adâncurilor noastre sfâşiat somn, 
pe-al razmeritelor roşu praznic, — 

mai roşi-vei oare vreodat”, năpraznic, 
acestui neam, viaţa şi istoria —, 

tu, 

munte, 

al vrerilor nostre celor mai crunte, 


Horia?!... 


Iontc "Ion" 


Groful întinde mâna ciocoiului celui nou 


în castele cu uşi şi trepte multe... 


jandarmi cu pusti si vine de bou 
stau la panda gandul sa-ti asculte. 
Ioane, 

eşti unul, 

poți fi milioane, — 

vrerile tale ne-nfrânte 

să nu le-nspăimânte 


nici temnita, nici tunul... 


Ciocoiul si groful din totdeauna 
sunt una... 

Ioane 

esti unul, 

poti fi milioane, 

sá nu-ti poatá smulge nici tunul 


ogorul de putine pogoane!... 


Spre caii tăi, spre voinicii tai boi 
se uită cu ură şi grofi ŞI ciocoi... 
Ioane, 

tu eşti uriaşul 

ce poţi osändi la pierzare oraşul 
de trântori semeti şi mişei, — 


numai să vrei... 


Ioane, ia seama bine! 

tara aceasta se razima pe tine — 

cu pumnii tăi iuți 

poţi tu să mai cruti 

ciocoii bulgari, grecotei, arnauti, 

ce-au venit cândva, goleti, de peste Dunăre 


să-ţi smulgă muncă şi supunere?! 


Eşti unul, 

poți fi milioane, 

curajul tau să-nfrunte, temnita, tunul; 
să crească voiniceste, să crească, 
vrerea ta românească, — 


Ioane! 


Pătru Opincă 


lo, 

Patru Opinca, 

taran fara tarina, 
plugar fara plug, 
ciurdar fárá-o vita, 
îmi duc viata necäjitä 


fara strambatati $1 viclesug 


şi brusul de muceda pita 


mi-l plătesc cu sânge din belşug... 


O vorbă a mea-i ca o mie... 

am slujit cu cinste şi-omenie 
satului 

şi împăratului... 

de sărac ce-s, toţi câinii mă laträ, 
şi noapea, când pe uliti trec domol, 
nu mă aşteaptă pe nici un podmol 


fete mari cu tate ca de piatră... 


sapa mea muşcă, rupe adânc, 

dar nu-mi aduce nici doară cât mânc... 
la secere, 

nime nu se ia cu mine la-ntrecere... 
coasă ca a mea în tara toată nu e... 


sprintenă trece prin ierburi ca de cuie... 


rânza mi-e goală, blidul la fel, 
dar grâul creşte drept ca de oţel, 
să se-mbuibe din el 


groful putred, ciocoiul mişel... 


lo, 


Pătru Opincă, 

ce-ntre-atâtea moşii n-am doar o şirincă. 
înfrunt strâmbele legi şi năpasta, 

şi-n razmerita ce-n mine creşte 

sudui vârtos, mocăneşte, 


şi scuip pe toată rânduiala asta!... 


— - 


EA 


KRONSTI 


( Hi rra [ars Ç 


Scriitorul Aron Cotrus, elev la liceu 


